CELEX: 32011D0014
Language: fi
Date: 2011-01-13 00:00:00
Title: 2011/14/EU: Komission päätös, annettu 13 päivänä tammikuuta 2011 , rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti rappauskerroksen sisältävien ulkopuolisten lämmöneristysjärjestelmien/sarjojen (ETICS) osalta tehdyn päätöksen 97/556/EY muuttamisesta (tiedoksiannettu numerolla K(2011) 34)  ETA:n kannalta merkityksellinen teksti

14.1.2011   
            
            
               FI
            
            
               Euroopan unionin virallinen lehti
            
            
               L 10/5
            
         KOMISSION PÄÄTÖS,
   annettu 13 päivänä tammikuuta 2011,
   rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti rappauskerroksen sisältävien ulkopuolisten lämmöneristysjärjestelmien/sarjojen (ETICS) osalta tehdyn päätöksen 97/556/EY muuttamisesta
   (tiedoksiannettu numerolla K(2011) 34)
   (ETA:n kannalta merkityksellinen teksti)
   (2011/14/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1) ja erityisesti sen 13 artiklan 4 kohdan,
   on kuullut pysyvää rakennusalan komiteaa,
   sekä katsoo seuraavaa:
   
               (1)
            
            
               Rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti rappauskerroksen sisältävien ulkopuolisten lämmöneristysjärjestelmien/sarjojen (ETICS) osalta 14 päivänä heinäkuuta 1997 tehdyssä komission päätöksessä 97/556/EY (2) viitataan ainoastaan eurooppalaisten teknisten hyväksyntöjen soveltamisalaan kuuluviin tuotteisiin, vaikka osa näistä tuotteista voi kuulua myös yhdenmukaistettujen eurooppalaisten standardien soveltamisalaan.
            
         
               (2)
            
            
               Sen vuoksi olisi muutettava päätöstä 97/556/EY, jotta sitä sovellettaisiin myös tuotteisiin, jotka kuuluvat Euroopan standardointikomitean laatimien yhdenmukaistettujen eurooppalaisten standardien soveltamisalaan,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 97/556/EY seuraavasti:
   
               1)
            
            
               Korvataan 2 artikla seuraavasti:
               ”2 artikla
               Liitteen II mukainen vaatimustenmukaisuuden osoittamismenettely esitetään eurooppalaisten teknisten hyväksyntöjen suuntaviivojen toimeksiannoissa. Liitteen III mukainen vaatimustenmukaisuuden osoittamismenettely esitetään yhdenmukaistettujen eurooppalaisten standardien toimeksiannoissa.”
            
         
               2)
            
            
               Lisätään uusi liite III tämän päätöksen liitteen mukaisesti.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 13 päivänä tammikuuta 2011.
      
         
            Komission puolesta
         
         Antonio TAJANI
         
            Varapuheenjohtaja
         
      
   
   
      (1)  EYVL L 40, 11.2.1989, s. 12.
   
      (2)  EYVL L 229, 20.8.1997, s. 14.
   
      LIITE
      
         
            ”LIITE III
            TUOTERYHMÄ
            
               RAPPAUSKERROKSEN SISÄLTÄVÄT ULKOPUOLISET LÄMMÖNERISTYSJÄRJESTELMÄT/SARJAT (1/1)
            
            
               Vaatimustenmukaisuuden osoittamismenettelyt
            
            Alla lueteltujen tuotteiden ja käyttötarkoituksen (käyttötarkoitusten) osalta Euroopan standardointikomitean (CEN) edellytetään määrittelevän asianomaisiin eurooppalaisiin yhdenmukaistettuihin standardeihin seuraavan vaatimustenmukaisuuden osoittamismenettelyn:
            
                        Tuote (tuotteet)
                     
                     
                        Käyttötarkoitus (käyttötarkoitukset)
                     
                     
                        Taso(t) tai luokka (luokat)
                        
                           (Palotekninen käyttäytyminen)
                        
                     
                     
                        Vaatimustenmukaisuuden osoittamismenettely(t)
                     
                  
                        Rappauskerroksen sisältävät ulkopuoliset lämmöneristysjärjestelmät/sarjat (ETICS)
                     
                     
                        ulkoseinissä
                     
                     
                        mikä tahansa
                     
                     
                        1
                     
                  
                        Menettely 1: Ks. direktiivin 89/106/ETY liitteessä III olevan 2 kohdan i alakohta ilman pistokoenäytteiden testausta.
                     
                  Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakisääteisiä vaatimuksia tämän ominaisuuden suhteen [ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin]. Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tässä suhteessa.”